
VSEBINA POPRAVKA oz. SPREMEMBE RAZPISNE DOKUMENTACIJE

Naročnik ZDRAVSTVENI DOM MURSKA SOBOTA, Grajska ulica 24, 9000 Murska Sobota vse zainteresirane ponudnike obvešča, da je v okviru objavljenega javnega naročila:

»  ZAVAROVANJE PREMOŽENJA IN PREMOŽENJSKIH INTERESOV«

sprejel odločitev o podaljšanju rokov za oddajo ponudb, zaradi česar je razpisna dokumentacija spremenjena v določenih točkah, vsled česar se originalna vsebina razpisne dokumentacije spreminja, in se po novem glasi, kot sledi:
Točka 1.2. RD se po novem glasi:
1.2. Predvideni rok izvedbe javnega naročila
Rok za postavitev vprašanj s strani potencialnih ponudnikov: 15.06.2017 do 00.00 ure
[bookmark: _GoBack]Zadnji rok za odgovore naročnika na postavljena vprašanja: 16.06.2017 do 00.00 ure
Rok oddaje ponudbe: 21.6.2017 do 9.00 ure
Javno odpiranje ponudb: 21.6.2017 ob 10.00 uri 
Predviden podpis pogodbe: julij 2017
Obdobje trajanja javnega naročila: 3 leta od sklenitve pogodbe 

Točka 7.1. RD se po novem glasi:
7.1. Rok za prejem ponudb
Naročnik določa rok za prejem ponudb na dan sreda 21.6.2017 do 9.00 ure. 
Oddaja ponudb bo potekala po neelektronskih komunikacijskih sredstvih, v skladu s 37. členom ZJN-3.
Naročnik mora ponudbe, spremembe in umike ponudb prejeti do srede 21.6.2017, najkasneje do vključno 9.00 ure v tajništvo naročnika, na naslov: Zdravstveni dom Murska Sobota, Grajska ulica 24, 9000 Murska Sobota
Vse nepravočasno predložene ponudbe (ne glede na datum oddaje na pošto oziroma nepravočasno dostavo ponudbe v primeru dostave kurirske službe) bodo izločene iz postopka oddaje javnega naročila kot nedopustne in bodo neodprte vrnjene ponudnikom.

Točka 7.3. se po novem glasi:
7.3. Javno odpiranje ponudb
Odpiranje ponudb bo na podlagi četrtega odstavka 88. člena ZJN-3 javno.
Odpiranje ponudb bo v sredo, dne 21. junij 2017 ob 10.00 uri v prostoru »DVORANA«, na sedežu naročnika (vhod z dvorišča poleg Reševalne službe).
O odpiranju ponudb bo naročnik vodil zapisnik.
Predstavniki ponudnikov, ki se izkažejo s pooblastilom za zastopanje ponudnika, lahko na odpiranja ponudb podajo svoje pripombe. Ostali subjekti bodo na odpiranju ponudb lahko prisotni, brez možnosti dajanja pripomb na zapisnik.
Naročnik si pridržuje pravico, da zapisnik o odpiranju ponudb bodisi vroči pooblaščenim predstavnikom na odpiranju ponudb bodisi da ga najkasneje v petih delovnih dneh posreduje vsem ponudnikom na kontaktni elektronski naslov podan v ponudbi (OBRAZEC št. 2).

Točka 7.4. se po novem glasi:
7.4. Rok za dodatna pojasnila ponudb
Naročnik bo na oziroma preko portala javnih naročil posredoval dodatna pojasnila v zvezi z dokumentacijo v zvezi z oddajo javnega naročila najpozneje štiri dni pred iztekom roka za oddajo ponudb, to je do 16.06.2017 do 00:00 ure, pod pogojem, da je bila zahteva za dodatna pojasnila posredovana pravočasno, to je do 15.06.2017 do 00:00 ure.
Pojasnila dokumentacije v zvezi z oddajo javnega naročila se lahko zahteva zgolj preko portala javnih naročil. Naročnik si pridržuje pravico, da dokumentacijo v zvezi z oddajo javnega naročila delno spremeni ali dopolni ter po potrebi podaljša rok za oddajo ponudb. Spremembe in dopolnitve dokumentacije v zvezi z oddajo javnega naročila so sestavni del dokumentacije v zvezi z oddajo javnega naročil.



2.  SPREMEMBA PRILOGE št. 1 – SPECIFIKACIJA ZAVAROVANJ

Naročnik dodaja, da je zaradi določenih manjših korekcij v podanih podatkih za tabelo pod PRILOGO št. 1 – SPECIFIKACIJA ZAVAROVANJ objavljena NOVA PRILOGA št. 1, in sicer na spletni strani naročnika, kjer je objavljena preostala do sedaj objavljena dokumentacija vezana na predmetno javno naročilo.

Spremembe se nanašajo na spremembe vrednosti sredstev pri požarnem in strojelomnem zavarovanju, ter zavarovanju računalnikov Ažuriran je tudi seznam vozil.



Naročnik opozarja vse ponudnike naj bodo pozorni pri oddajanju ponudbe na nastalo spremembo, ter spremembo roka za prejem ponudbe smiselno interpretirajo tudi v ostalih delih razpisne dokumentacije, vkolikor je to potrebno, kot npr. določanje veljavnosti ponudbe, obstoj razlogov za izključitev, itd… 



V Murski Soboti, 12.junij 2017					Zdravstveni dom Murska Sobota
					Edith ŽIŽEK SAPAČ, dr.med.spec.

